**Tehnička škola Ruđera Boškovića Vinkovci se 22 . travnja 2015. programom tematske izložbe otvorene za javnost pod sloganom *„ Ostanimo budni,* *jer sadašnji život utječe na budući.“* u prostorima škole, pridružila obilježavanju Dana planeta Zemlje.**

Izložbu radova pripremili su **učenici škole** na čelu s voditeljicom izložbe **Andrejom Pokas**, mag. ing. aedif. i njezinim timom profesora **Marijanom Balaž**, ing.el; **Benjaminom Dobutović**, dipl.ing; **Mirelom Dobutović**, prof; **Danijelom Markić**, prof. i **Ekaterinom Nadudvari Wagner**, dipl. ing. arh.

Dan planeta Zemlje obilježava se u svijetu svake godine 22. travnja na svim kontinentima brojnim događajima posvećenim očuvanju i zaštiti okoliša. Sve je počelo davne 1970. godine kad su znanstvenici sa Sveučilišta u Standfordu u Californiji (SAD) organizirali akciju za zaštitu okoliša u kojoj je sudjelovalo 10 000 škola i 2000 znanstvenika diljem SAD-a. uistinu je milijun građana diglo svoj glas protiv uništavanja planeta.

Današnji se čovjek osjeća moćnim i veličanstvenim u neuništivom svijetu u kojemu živi, ne shvaćajući da izvan njegovog svemira postoji neizmjeran svemir u kojem je čovjek malen. Nezaustavljivo trošeći Zemljine izvore šume nam propadaju, a one su pluća našeg planeta, onečišćene su vode, a one su naša zrcala i uništene su mnoge biljne i životinjske vrste, a one su naša blaga. „***Čitav planet nepovratno propada*“,** a mi često zaboravljamo što nam je važno, koliko su maleni naši problemi i razlike u nama .Ne smijemo ni trenutka zaboraviti da je **„ *cijeli planet naš dom*“**,stoga ga **nemojmo uništavati i dopustiti da postane pustinja ili vatrena eksplozija.**

Ove godine se i naša škola pridružila tako važnom obilježavanju Dana planeta Zemlje **u dobroj vjeri da ćemo na ovaj način bar malo utjecati na svijest ljudi oko nas koji spas planeta Zemlje smatraju problemima drugih.**

Učenici su, ove godine, posebno pripremili i predstavili mnogobrojnoj publici svoje **interaktivne prezentacije s filmovima i predavanjima** pod slijedećim temama : „Odlagališta otpada“; „Hidroelektrane“; „ Nisko energetske pasivne kuće“;„Zaštita podzemnih izvora“, „ Plitvička jezera“ i „Poplave u Gunji i Rajevom selu“( sa autentičnim snimkama stanja). Uz prigodne **dijaprojekcije o niskoenegetskim pasivnim** **kućama, prigodne plakate o kućama od slame i drugih prirodnih gradiva, odlaganju otpada u Vinkovima i okolici , o zaštiti voda, tla i zraka te očuvanju okoliša**. Uz prigodne tekstove i filmove o planetu Zemlji sve se popratilo **glazbenim programom** te prigodnim **ručno izrađenim „book markerima“ s porukama o zaštiti planeta** koji su podijeljeni prisutnim gostima.

Bogat i nadasve zanimljiv sadržaj javne izložbe **otvorio je u odsutnosti ravnatelja Tehničke** **škole Ruđera Boškovića, njegov zamjenik, gospodin Zlatko Ruščić, dipl. ing**, a prigodnim govorom na početku **se obratila i organizatorica izložbe Andreja Pokas, mag. ing. aedif.**

Posjetitelji ove izložbe i predavanja, proveli su ugodno vrijeme družeći se s sudionicima, nakon čega su **uz pohvale izrazili želju za ponovnim okupljanjem slijedeće godine.** Sudionici ove javne izložbe **u riječima i željama posjetitelja, tj. povratnim informacijama o uspješnosti njihovih uradaka, pronašli su vjeru i ohrabrenje u obilježavanje „Dana planeta Zemlje“ i iduće godine.**

 **Andreja Pokas, mag.ing.aedif.**

 